20.2.2023.
HR
Službeni list Europske unije
L 51/81
(15)
Društvo je u listopadu 2022.
obavijestilo Komisiju da sastavljanje konvencionalnih bicikala još nije započelo, navodno zbog nestašice dijelova za bicikle.
Međutim, Sangal je sastavljao e-bicikle.
Društvo je usto navelo da će do tekuće 2022.
započeti sastavljanje konvencionalnih bicikala.
(16)
Komisija napominje da je, u skladu s uredbom o izuzeću, jedan od uvjeta za korištenje odobrenja izuzeća taj da sastavljači moraju pri sastavljanju konvencionalnih bicikala upotrebljavati dijelove za bicikle kupljene u okviru izuzeća.
Nadalje, odobrenje izuzeća mogu koristiti i hibridni sastavljači (tj. sastavljači konvencionalnih bicikala i e-bicikala).
Međutim, stranke koje sastavljaju isključivo e-bicikle ne mogu koristiti odobrenje izuzeća koje se izdaje u skladu s uredbom o izuzeću.
Te bi stranke trebale poslovati na temelju ad hoc odobrenja za uporabu u posebne svrhe izdanog u skladu s carinskim zakonodavstvom Unije, ako ispunjavaju uvjete za korištenje tog odobrenja.
(17)
S obzirom na navedeno Sangal se ne može smatrati hibridnim sastavljačem.
Komisija je društvu dala razuman rok da ponovno počne sastavljati konvencionalne bicikle, što ono nije učinilo.
Stoga bi zahtjev za izmjenu podataka iz uvodnih izjava 8. i 9. trebalo odbiti.
(18)
Osim toga, Sangal više ne ispunjava zahtjeve za izdavanje odobrenja izuzeća na temelju uredbe o izuzeću.
Stoga bi odobrenje izuzeća za Sangal iz uvodne izjave 8. trebalo povući.
Zbog toga zahtjev za promjenu naziva iz uvodne izjave 9. više nije relevantan.
(19)
Dana 9. prosinca 2022.
Sangalu je poslana obavijest u kojoj se navode spomenuti zaključci i koja je trebala biti temelj prijedloga o donošenju provedbene odluke Komisije o odbijanju zahtjeva za izmjenu podataka i povlačenju odobrenja izuzeća.
(20)
Nakon objave Sangal je 19. prosinca 2022.
potvrdio da u protekle četiri godine sklapanje konvencionalnih bicikala nikad nije započelo.
Pozvao se na iznimne okolnosti na tržištu, kao što je znatno veća potražnja za e-biciklima, uz istodobno znatno povećanje troškova prijevoza u kombinaciji s vrlo dugim rokovima isporuke dijelova, i to u trenutku kad je društvo još bilo u početnoj fazi rada i bilježilo gubitke.
(21)
No Komisija je napomenula da povećana potražnja za e-biciklima nije relevantna za predmetnu procjenu.
Osim toga, Sangal nije dostavio dokaze o izvanrednim okolnostima na koje se poziva, primjerice o dugim rokovima isporuke dijelova.
Štoviše, Komisija napominje da se, prema izvješću europske baze podataka 14(6), količina dijelova za bicikle koje je Sangal kupovao znatno povećala u protekle četiri godine, a 2022. se čak udvostručila.
(22)
Sangal je nadalje tvrdio da dovršava pregovore o nabavi s povezanim društvom koji bi, ako se ostvare, rezultirali sastavljanjem oko 4 000 konvencionalnih bicikala koji će se otpremiti tijekom 2023.
Stoga je Sangal od Komisije zatražio dodatno vrijeme kako bi dokazao da ga se može smatrati hibridnim sastavljačem.
(23)
Komisija je napomenula da se, na temelju njegovih stvarnih djelatnosti sastavljanja, Sangal ne može smatrati hibridnim sastavljačem.
Osim toga, činjenica da će Sangal u budućnosti pregovarati o nalogu za proizvodnju konvencionalnih bicikala ne utječe na njegovu trenutačnu djelatnost, koja je predmet ovog ispitivanja.
Moguće buduće sastavljanje konvencionalnih bicikala odrazilo bi se isključivo na uspješnost društva u budućnosti.
(24)
Komisija je usto napomenula da se ovom Provedbenom odlukom Sangal ne sprečava da u budućnosti podnese novi zahtjev za odobrenje izuzeća u skladu s uvjetima iz članaka 4. i 5. uredbe o izuzeću.
(25)
U vezi s prethodno navedenim potvrđuju se zaključci ispitivanja zahtjeva iz uvodne izjave 18., a zahtjev društva Sangal odbija se,